আইনে ও প্রাতিষ্ঠানিকভাবে নারীর প্রতি নিপীড়ন রোধে শাস্তির বিধান থাকলেও সমাজ মানসে অপরাধকে হালকা করা হয়। অল্প কিছু নারী যখন নিপীড়নের প্রতিবাদ করে তখন তাকেই শুনতে হয় নানা গঞ্জনা। তার চরিত্র নিয়ে প্রশ্ন ওঠে। এমনকি নিপীড়িত নারীর সম্মানহানি, যা হওয়ার হয়ে গেছে ধরে নিয়ে অন্য নিপীড়কের কাছে সে সহজলভ্য হিসেবে বিবেচিত হয়। যা পরে ঘটেছে নাঈমাহর জীবনে। তাকে সামাজিক যোগাযোগ মাধ্যমসহ বন্ধুমহল, আত্মীয়মহল ও পরিবারে নানাভাবে গঞ্জনা সইতে হয়েছে।